|  |  |  |  |
| --- | --- | --- | --- |
| **Møtereferat** **Skogen vel** | | Dato | 21.10.24 |
| Til stede: | Grend 1: Gard Stølen  Grend 2: Harald Østlund  Grend 3: Johan Rahm  Grend 5: Jan Høyem  Grend 6: Simen Nørstebø  Leder: Bjørn Louis Nygaard  Kasserer: Hilde Sagnes  Sekretær: Malin Nymoen | Neste møte: | 25.11.24 |
| Forfall: | Grend 4: Thomas Hafsengen | Referent: | Malin Nymoen |

**Dette er et ekstraordinært møte etter vi tok kontakt med potensielle interessenter for salg av tomta ved Risil, så agendaen for dette møtet var hovedsakelig forbeholdt dette temaet.**

Velet har vært i kontakt med følgende potensielle interessenter:

* Block Watne (Obos)
* JI Bygg (Wessel Eiendom)
* Hernes Byggtjeneste

Noen av disse har vært på befaring og noen har kun hatt korrespondanse gjennom epost, men samtlige har avslått tilbud om å kjøpe tomten bak grend 1.

Årsakene er økonomiske og til dels politiske iht. kommunens vedtak om at utbygg for boligformål og omregulering til slikt formål skal være innenfra og ut; altså sentrum hovedsakelig.

Styret har derfor besluttet å fremme forslag til å skille ut tomten og legge den ut for salg slik den er. Vi vil da få bistand med å regne på markedspris for ønsket og målet er naturligvis fortsatt at dette salget skal finansiere garasjeprosjektet. Velet har ikke økonomisk kapasitet til å få tomten omregulert før den legges ut for salg.

Det vil bli et møte med Plan og Bygg for å kartlegge kostnader og annen relevant informasjon knyttet til utskillelsen av tomta.

Dette forslaget vil stemmes over på generalforsamling i mars 2025 og saken er frem til da, satt på vent.

## **Diverse:**

Gamle Pepperstad Bhg: Advokaten velet har vært i kontakt med har avslått forespørsel om å ta saken på bakgrunn av kapasitet og en formening om at det vil være en svært tidkrevende sak.

Velet gir ikke opp; dokumentet som bekrefter avtalen skriftlig som viser at vi har en solid sak, er funnet og vi tar nå neste steg i saken selv. Jan i grend 5 vil ta et møte med kommunen fortløpende og vi håper på positivt svar til neste vel-møte i november.

Grendemøter: Det vil bli kalt inn til grendemøte, der blant annet det nye strømavlesningssystemet, kartlegging av behov og planlegging av neste dugnad samt informasjon om verv i vel-styret som blir tilgjengelig for eventuelle omvalg i 2025, blir tatt opp.

## **Styreverv på valg 2025**

Kunne du tenke deg et verv i styret eller lurer du på hva det innebærer? Styremedlemmene velges for ett (sekretær, leder, kasserer) eller to år (grenderepresentanter) av gangen.

Følgende verv er åpne for valg i 2025:

*Styreleder*

*Sekretær*

*Regnskap*

*Styremedlem for Pepperstad Net*

*G2 representant*

*G4 representant*

*G6 representant*

I tillegg er vara til samtlige grender åpne for valg, da disse velges for ett år av gangen.